《次山房韵 其一》
宋代·何梦桂

天教龙马现河图，尽把先天授伏羲。三极都从九里出，六爻只向一中推。

易如可毁乾坤熄，神本无方昼夜知。三圣有忧辞已赘，寥寥千载复何时。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。